เรื่องร้องเรียน (ความสะอาด) วันที่ 2022-07-06 03:06:50 — แขวงมีนบุรี เขตมีนบุรี กรุงเทพมหานคร
สวัสดีค่ะ
ขอแจ้งเรื่องร้องเรียน กลิ่นขยะจากหมู่บ้าน Milton Residence ลอยเข้ามารบกวนดิฉันซึ่งมีบ้านพักอาศัยอยู่ติดรั้วโครงการ Supalai Ville ซอยรามอินทรา 117

หมู่บ้าน Milton ปล่อยปละละเลยให้คนงานก่อสร้างของตนนำขนะมาทิ้งกองสุมไว้ จนก่อให้เกิดกลิ่นเหม็นเน่า ปัญหาเช่นนี้เคยเกิดขึ้นมาก่อนแล้ว และได้รับคำตอบว่าจะแก้ไข แต่หมู่บ้าน Milton ก็ไม่สามารถแก้ไขปัญหาการทิ้งขยะจนก่อให้เกิดกลิ่นเหม็นเน่าลอยคละคลุ้งรบกวนผู้อื่นได้

ปัญหาดังกล่าว เป็นปัญหาด้านอนามัยด้วย เพราะบ้านของดิฉันมีบุคคลอาศัยอยู่ตลอดเวลา เราไม่สามารถเปิดหน้าต่างบ้านฝั่งที่ติดรั้วโครงการ Milton ได้ เพราะจะต้องเจอกับกลิ่นเหม็นเน่ารุนแรง และจะรุนแรงยิ่งขึ้นหากวันไหนฝนตก ทำให้กลิ่นเหม็นของกองขยะยิ่งส่งกลิ่นแรงขึ้นกว่าเดิม 

ยังไม่รวมถึงแมลงวันจำนวนมาก ที่มาพร้อมกลิ่นขยะ

ฝากสำนักงานเขตมีนบุรี ช่วยดำเนินการกวดขัน ไม่ให้หมู่บ้านดังกล่าวดำเนินการในลักษณะก่อความเดือดร้อน รำคาญ ทำให้บุคคลอื่นสูญเสียโอกาสในการเปิดหน้าต่างด้านข้างตัวบ้านเพื่อรับอากาศเช่นนี้อีก

ขอบพระคุณค่ะ